Oppsummering – avslutning

av DN- direktør Janne Sollie

Det har vært et spennende og innholdsrikt seminar disse to dagen, med stort engasjement, mye kunnskap og erfaring, men ikke minst MANGE GODE INTENSJONER.

En oppsummering fra dette må bære preg av at den har blitt til underveis på denne felles ”vandringen” gjennom to dager.

Jeg vil dele oppsummeringen inn i to deler; ”Virkelighetsbeskrivelsen” og ”Veien videre”.

Virkelighetsbeskrivelsen , eller problemforståelsen, er det stor enighet om i denne forsamlingen . Det er en felles forståelse om at  

1) Vi er kommet langt. 

      Ledene er etablert og blir brukt både til turgåring, til kulturhistoriske opplevelser og til 

      åndelig fordypning.  (Tre gode/attraktive/spennende ting samlet i ett, dermed ” et 

      kinderegg”)
2) Vi har noen viktige utfordringer videre ; først og fremst knyttet til bedre merking av ledene, men også bedre tilrettelegging og skjøtsel, samt flere overnattingsmuligheter 

I tillegg kan nevnes bedre informasjon/formidling og kartmateriale.

3) Det er et stort potensiale som ennå ikke er utnyttet; både når det gjelder å få flere til å oppleve ledene (en eller flere deler av ”kinderegget”) og for å få til verdiskaping lokalt/regionalt.

Veien videre, er det mindre grad av enighet om i denne forsamlingen. Men det trenger ikke å være et problem,  det kan også være en mulighet til å velge mellom flere alternativer og gjennom dette finne bedre løsninger.

1) Det er stor enighet om at det er behov for å tydeliggjøre pilegrimsleden

2) Det er mindre grad av enighet omkring :
· hva er godt nok ?(merking, tilrettelegging, skjøtsel, overnatting og informasjon)

· hvilke virkemidler ?(pisk eller gulrot; tilskuddsmidler til skjøtsel eller ikke,  

· behov for og grad av styring (kirken og/eller direktoratene skal ha hovedansvar eller  koordinere arbeidet.)

             En kommentar fra direktoratene med hensyn til ønsket som har vært framsatt om en 

             sterkere styring fra oss:

· det er allerede fastsatt en rolle-/ansvarsdeling mellom direktoratene, det regionale leddet og kommunene i arbeidet med pilegrimsledene og det er viktig å fastholde dette for å skape ryddighet og tilstrekkelig lokalt eierskap og lokal/regional forpliktelse.

· sterkere styring fra staten blir både av våre overordnede, fra politikerne og lokalsamfunn opplevd som ”gammeldags” og imot dagens ønskede utviklingstrekk

· det synes ikke som om ønsket om at ”direktoratene må bestemme” vil være ukomplisert i og med at det er mange meninger om hva som burde vært bestemt, og det derfor ikke er slik et ”det er likegyldig hva som blir bestemt bare det blir tatt en avgjørelse”

3) Det er forholdsvis stor enighet om at ”noen” må ta på seg å koordinere dette arbeidet videre, eller komme fram til hvordan det bør gjøres.

Lederen i Pilgrimsutvalget har derfor sagt seg villig til å kalle inn til et møte innen kort tid  i et ”koordinerende utvalg” (foreløpig navn) bestående av pilegrimsutvalget DN, RA; DNT, fylkeskommunen, ”de ekte pilegrimmene” med flere, for å drøfte ”veien videre” i forhold til:

· Er det behov for å lage et mål eller en visjon for ledene eller for arbeidet med ledene; og i denne forbindelse, er det behov for å  definere målgrupper eller brukergrupper for ledene? Og hvordan skal dette gjøres?

· Hvilke virkemidler skal nyttes for å løse utfordringene(bedre merking, tilrettelegging/skjøtsel, overnatting med mer)

· Er det behov for å foreta seg noe raskt, for eksempel :ha møter med Kirken og/eller Fylkeskommunene, skrive et brev til de berørte kommunene med mer

         Avslutningsvis vil jeg minne om to ting, eksemplifisert som to historier.

         Det ene er ”eventyret om den lille røde høna”, som ikke fikk hjelp til å så, høste eller male kornet, men hvor alle ville spise av brødet etterpå. Sånn må det ikke bli for oss, -  med  pilegrimsledene har vi lagt opp til et samarbeids- og dugnadsprosjekt for mange år 

         framover, som er avhengig av at alle tar et tak og gjør sin del av jobben.

         Det andre historien har jeg tatt fra professor Benedicte Ingstads undersøkelse 

         ”Natur og helse – slik folk ser det”. Et av intervjuobjektene hennes uttrykte følgende: 

        ” Jeg er litt sånn at jeg må gå  på den samme stien ..

         Hvis jeg blir for lenge borte, så må jeg godsnakke med stien, og si liksom:

         Ja, nå er det  lenge siden, nå har jeg skuffet deg litt her.” 

         Dette viser at målet er viktig, men veien er også verdifull, og min oppfordring er at vi er 

         avhengig av å skape en lokal eierfølelse for hver enkelt strekning av leden, både for at 

         den skal bli brukt og for at den skal bli ivaretatt.

